cyanic-selkie/wikianc huggingface dataset:
Opatovice kullkraftverk
Opatovice kullkraftverk er et kullkraftverk i Tsjekkia. Det har en installert produksjonskapasitet på 360 MW, fordelt på 6 like store turbiner. Dette er et av landets større kraftverk målt etter effekt. Anlegget ble påbegynt omkring 1955 og stod ferdig i 1959. Brenselkilden er brunkull. Operatør er energiselskapet International Power plc. Fra 1997 ble det bygd ut kalkstein-basert renseanlegg som gir gips-produksjon fra anlegget.
Jonas (roman)
Fortellingen om Jonas
Da lærerinnen med det skremmende navnet frøken Bøe, av elevene kalt "Kråka", oppdager at Jonas ikke kan lese, som hun har trodd, går det ut over hennes selvbilde som pedagog. Hun forelegger problemet for kollegaen, lærer Strange. Denne mener frøken Bøe bør bli strengere og anbefalere henne å la Jonas lese mer høyt i klassen, noe som bare kan føre til sammenhengende nederlag og utstilling av hans problem for medelever. Han presses fra kateteret og utsettes for klassekameratenes hjerteløshet. Han blir et mobbeoffer. Han gjør mer og mer motstand når foreldrene vil at han skal gå på skolen. Heldigvis har han en venn, legesønnen med det symbolske navnet Birger, som spiller en viktig rolle i Jonas' liv. (Birger henger språklig sammen med verbet å berge=å redde.)
Jonas' foreldre mottar et brev om at at Jonas skal overflyttes til «Iddioten». Jonas' onkel, Harry, har hørt om en skole som han tror vil passe for Jonas; en skole der man ikke legger vekt på karakterer, men på kreativitet og fantasi.
Kvelertak (album)
Kvelertak er debutalbumet til det norske heavy metal / punk-bandet Kvelertak.
Trowbridge
Trowbridge kan vise til:
Svein Gusrud
Han var utdannet fra Statens håndverks- og kunstindustriskole i Oslo 1968 som interiørarkitekt med møbelstipend som etterutdanning. Gusrud har vært gjesteprofessor ved flere designhøyskoler i utlandet (RCA-London, UIAH-Helsingfors, Les Aterliers-Paris, IED-Milano, Gdańsk og Ljubljana).
Daniel Pacheco
Landslagsspill
Under EM for U19 -landslag våren 2010 så ble Pacheco toppscorer med 4 mål, noe hans tidligere lagkamerat i Liverpool, Fernando Torres, gjorde i samme turnering i 2002.
En spennende dag for Josefine
En versjon med det svenske dansebandet Schytts lå på Svensktoppen i én uke, på en niendeplass 20. oktober 1974.
Handling
Sangen handler om en pike som blir ertet på skolen, fordi hun kommer fra et annet land og har mørkere hudfarge enn de andre.
Julie Wilhelmsen
Utmerkelser
Wilhelmsen ble i 2020 tildelt Skjervheimprisen for sitt bidrag til offentlig debatt særlig angående Norges forhold til Russland. Prisen blir delt ut hvert år under Skjervheimseminaret på bakgrunn av Hans Skjervheims virke.
Magne Hoseth
Magne Hoseth (født Hoset, 13. oktober 1980) er en norsk fotballtrener og tidligere fotballspiller som er hovedtrener for den færøyske klubben KÍ Klaksvík.
Sylting
Ferdigkokt masse fylles i varme, steriliserte glass som forsegles med skrulokk (Norgesglass), eller med et lag syltevoks. Deretter er rask avkjøling viktig for at ikke nye mikroorganismer skal få utvikle seg. Ved nedkjøling vil innholdet i uskadde glass med forsegling og lokk få mindre volum slik at inneholder får undertrykk og blir hermetisk forseglet.
Den norsk-finske grense
Den norsk-finske grense er riksgrensen mellom Norge og Finland. Den er 736 km lang, regnet fra Treriksrøysen i Storfjord i Troms til Treriksrøysen i Pasvikdalen i Finnmark. Store deler av finskegrensen går gjennom ubebodde strøk, fra Storfjord til Reisa nasjonalpark gjennom fjellområder, lenger øst gjennom Finnmarksvidda. Fra Øvre Anárjohka nasjonalpark følges Anárjohka og Tanas løp til Polmak, hvor grensen bryter av sydøstover til Neiden og deretter sydover til Pasvikdalen.
Botafogo
Bydelen er hjemstedet til fotballklubben Botafogo. En rekke konsulater holder også til i Botafogo, deriblant det norske.
Midtøsten-konflikten
Teorier om jødenes opprinnelse
Den vanligste oppfatningen blant arkeologer har vært at israelittene opprinnelig var en del av den kanaanittiske kulturen, og at de skilte seg ut fra denne mellom 1000–900 f.Kr.
63 f.Kr.–1920 e.Kr. Romersk, islamsk, kristent (korstog) og ottomansk herredømme
I år 634 ble Palestina invadert av Kalifatet, og de kristne i Jerusalem overgav seg i år 638. Området fikk navnet Jund Filastin, og var under islamsk styre frem til korstogene.
Demografisk utvikling i perioden
Ifølge det israelske MidEastWeb var det i 1880 ca. 400 000 innbyggere i Palestina. Av disse var ca. 24 000 av jødisk opprinnelse.
1936–39 Palestinsk generalstreik, opprør og kamper
Britene sendte en ny undersøkelseskommisjon, og kampene stilnet litt av mens undersøkelsene pågikk, men de blusset opp igjen da kommisjonen konkluderte med at Palestina burde deles opp i to stater, en arabisk og en jødisk. Kampene økte i styrke i 1937 og –38, frem til britene erklærte unntakstilstand, og arresterte palestinernes ledere. På palestinsk side hadde da 5 000 blitt drept og 15 000 såret.
1967-1973: Seksdagerskrigen, utmattelseskrigen og Jom kippur-krigen
Israel hevder de ble tvunget til krig av trusselen fra de omkringliggende araberstatene, og at de ikke hadde intensjon om å okkupere mer land. Israel oppfattet den egyptiske blokaden av landet og troppemobiliseringen langs grensene som en krigserklæring, og dette synet støttes av faglitteraturen. Men etter krigen hadde de likevel firedoblet sine landområder og, med eksklusiv kontroll over tilgangen på Galileasjøen, Aquiferfjellet, Jordan og Jarmuk–elvene, doblet sin tilgang til ferskvann. De nye grensene lå ikke så langt fra de grensene sionistorganisasjonene fra det tidlige 1900–tallet hadde gjort krav på, men fortsatt en del innenfor grensene for det såkalte Stor-Israel, det landet enkelte jøder mener Bibelen gir dem rett på. Noe som ville innbefatte både deler av Syria og Irak i tillegg til hele Jordan.
2005 Israelsk tilbaketrekning fra Vestbredden og Gaza
I juni 2005 trakk israelske styrker og nybyggere seg offisielt ut fra Gaza, for å overlate kontrollen der til palestinerne. I praksis innebar dette en delvis tilbaketrekning, samtidig som store palestinske områder som var bebodd med israelske nybyggere ble innlemmet i Israel, uavhengig av den palestinske ledelsens syn på saken.
Den israelske barrieren
I 2003 igangsatte Israel byggingen av en 670 km lang avsperring inne på og langs grensen til Vestbredden. Israel fremholder selv at byggingen skal være et svar på stadig flere angrep som følge av andre intifada. Ifølge Israels motstandere er brorparten av barrieren bygget innenfor Vestbredden. Selv om Israel fremholder at barrieren er for beskyttelse, fremholder palestinske myndigheter at det egentlige motivet er å annektere mer palestinsk land.
Johan Fahlstrøm
Liv og arbeid
Familien Fahlstrøm skjenket midler til en dyreskulptur i bronse, «Villsvinet fra Firenze» som i 1948 ble reist på Slemdal skole der sønnen Arne gikk.
Lisa Miskovsky
Miskovsky bodde i Vännfors fram til hun var 12 år og familien flyttet til Umeå og hun tok utdannelse der.
Sigfrid Lundberg
Sigfrid Lundberg (født 15. februar 1895, død 19. mai 1979) var en svensk syklist som deltok i de olympiske leker 1920 i Antwerpen.
Northwest Airlines
Historie
Jetfly ble introdusert med Douglas DC-8-33 fly på Asia-rutene i 1961. Etter få år ble de avhendet. Etterhvert fikk selskapet også Boeing 707, Boeing 720 og Boeing 727. På de kortere rutene ble Douglas DC-9 satt i drift fra 1967, og flere av disse er fortsatt i tjeneste. De store Boeing 747 ble introdusert i 1970, og i 1972 kom DC10-40 i trafikk.
Terrorangrepet 11. september var et slag mot hele flyindustrien og selv om Northwest ikke mistet noen fly i de terrorhandlingene, merket også de de økonomiske ringvirkningene. Tross flere sparetiltak gikk Northwest inn i konkursbeskyttelse i 2005. Blant effektene av konkursbeskyttelsen er at de ansatte har mistet streikeretten, selv om det har vært ganske intense kamper i rettsvesenet om dette.
SMS «Viribus Unitis»
«Viribus Unitis» var noe mindre enn datidens største skip (som HMS «Dreadnought»), og var laget etter modell av den amerikanske South Carolina-klassen. Våpensystemene, levert av Škoda, var svært moderne.
Liberty Records
Liberty Records er et amerikansk plateselskap. Det ble startet av styreformann Simon Waronker i 1955, med Alvin Bennett som president. Liberty Records eies i dag av Universal Music Group.
Japheth Kimutai
Hans karriere fikk et løft da han som 15-åring vant sølv ved junior-VM 1994. I 1997 satte han juniorverdensrekord med tiden 1:43.64 i Zürich den 13. august. Denne rekorden har senere blitt slått av Abubaker Kaki fra Sudan i år 2008.
Barbadoslykt
Barbadoslykt (også kalt ananaskirsebær, perubær og kinesisk stikkelsbær) er et oransje/gult bær, omkranset av blader. Det er søt-surt, og kan nesten sammenliknes med en blanding av stikkelsbær og cherrytomater. Den kommer i boks for å hindre støtskadet, og hvis den står for kjølig og litt fuktig, så kommer det raskt mugg på frukten.
Slaget ved Sedan
Den franske kommandanten Mac-Mahon hadde egentlig ikke planlagt et slag ved Sedan, men omstendighetene gjorde at han til slutt ikke hadde noe valg da de prøvde å komme de beleirede styrkene i Metz til unnsetning. Mac-Mahon ble skadet tidlig om morgenen 1. september og hans etterfølger Ducrot trodde fremdeles at de kunne komme seg vekk fra Sedan via Mezieres. Like etter dukket imidlertid general Wimpffen opp med fullmakt fra Paris til å ta over kommandoen. Han bestemte seg straks for å avslutte planene om et tilbaketog og ville kjempe slaget. Det viste seg snart at franskmennene var sjanseløse til å vinne slaget, omringet, for få soldater og tyskernes overlegne artilleri gjorde sitt til at de rundt klokken 16.00 måtte heise det hvite flagget og hele Chalons-armeen med Napoleon III i spissen måtte dagen etter gå i krigsfangenskap.
Det var riktignok ingen billig seier, tyskerne tapte 9 000 soldater mens franskmennene tapte 17 000 og 104 000 ble krigsfanger. 2. september ble siden feiret som Sedandagen i Tyskland.
Saul Bellow
Bakgrunn
Bellow vokste i en «minimalt troende» (men ikke helt ikke-troende) ortodoks jødisk familie. Foreldrene, Lesja (født Gordin) og Abraham Bellow, var innvandret til Canada i 1913. De stammet fra St. Petersburg. Saul vokste opp de første ni leveårene i et flerspråklig fattigstrøk i Montréal, med mange jøder fra særlig Øst- og Sør-Europa. Deretter flyttet familien til Chicago.
David Beckham
David Robert Joseph Beckham (født 2. mai 1975) er en engelsk tidligere fotballspiller. Han var midtbanespiller for Manchester United FC, Preston North End (lån) Real Madrid CF, Los Angeles Galaxy, AC Milan (lån), Paris Saint-Germain FC og. Beckham er mest kjent for sine presise frispark, samt «jetsetlivet» med sin kone Victoria Beckham, tidligere medlem av Spice Girls. Sammen med Victoria har han sønnene Brooklyn Joseph, Romeo James og Crüz David og datteren Harper Seven.
Great Teacher Onizuka
Det er laget en oppfølger til GTO, Great Teacher Onizuka dorama, som er på 12 episoder.
David Beckham
Landslagskarriere
I 1998 var Beckham blitt fast på landslaget, og var med i troppen til VM i Frankrike. I en kamp mot fikk han direkte rødt kort. Beckham lå på gresset løftet beinet på skrå mot Diego Simeone som overspilte og lot som om Beckham sparket ham ned. Den danske dommeren Kim Milton Nielsen ga Beckham rødt kort. Beckham ble senere sterkt mislikt av motstander-publikummet i alle bortekamper den påfølgende sesongen for Manchester United. Han taklet presset og ble en viktig brikke i veien til «The Promised Land»; The Treble.
Inácio Sanga
Inácio Sanga (født 1631 i Macao i Kina, død 1688 i Kambodsja) var en katolsk misjonær tilhørende jesuittordenen som virket i Macao og i Kambodsja.
Østlig periferisk nahuatl
Østlig periferisk nahuatl er ett av de fire hoveddialektområdene av det uto-aztekiske språket nahuatl. Sammen med vestlig periferisk nahuatl og la Huasteca-nahuatl danner det et dialektkontinuum som skiller seg fra dialektområdet som kalles sentral nahuatl.
Kjennetegn
Det følgende kjennetegnet gjelder bare for regionen Istmus og de utdødde variantene fra Mellom-Amerika:
Sykling
Jobbpendling og sykling
Økt fokus på miljø, helse og trivsel har de siste år gjort at sykling har fått en renessanse i forbindelse med jobbpendling. Fordeler som forbindes med å sykle til jobben er:
Halmøya
Det finnes flere hellere her med spor etter bosetning tilbake til steinalderen, størst er Håkkahelleren (32,5 m dyp, 12 m bred og 6 m høy). Halmøya skal ha vært skipreide i Håkon den godes tid, og skulle stille med minimum ett skip med mannskap. Øya er også gammelt kirkested. Halmøy kirke nevnes første gang i skriftlige kilder i 1468, men er trolig betydelig eldre. Kirken ble revet i 1874. Halmøya var bebodd i enda hundre år, fram til 1970-tallet.
Sykling
Infrastruktur for sykling
Etter norsk og internasjonal rett betraktes sykler som kjøretøy. De som bruker sykkelen som fremkomstmiddel (kalt syklende) har grovt sett de samme rettigheter og plikter som fører av andre kjøretøy. I noen land, som i Norge, er det slik at syklende generelt tillates å bruke fortau og gangstier, men da ubetinget på de gåendes premisser.
I noen land, som for eksempel Nederland og Danmark finnes et forholdvis godt utbygd nett med sykkelfelt og egne sykkelveger, separert både fra gående og biltrafikk.
Klatretrøya (Tour de France)
Den rødprikkede klatretrøya (fr. maillot à pois) bæres av den som leder klatrekonkurransen i Tour de France. Klatrekonkurransen har vært en del av Tour de France siden 1933, men trøya kom ikke før i 1975.
Junior Eurovision Song Contest 2012
Lerika ble den første artisten til å delta to år på rad og for to forskjellige land. I 2011 deltok hun for Moldova med sangen «No, No». Dette året deltok hun for Russland med sangen «Sensatsija».
Ukraina vant konkurransen for første gang, etter at Anastasija Petryk vant med sangen «Nebo».
Kongedømmet Mann og Øyene
Tilblivelse
I henhold til Krøniken om kongene av Mann og Øyene fra en gang på 1200-1300-tallet, da Godred Crovan døde i 1095 ble han etterfulgt av Lagman Godredsson (Lǫgmaðr) som hans eldste sønn, og fortsatt å styre i sju år. De numeriske kalkuleringene og kronologien i denne kilden er tvilsom, og det er usikkert om Lagmans styre begynte før Magnus Berrføtt kom, under Magnus’ overherredømme, eller selv etter at Magnus ble drept. Til tross for usikkerhet som omgir begynnelsen av hans styre, avslører denne krøniken at Lagman sto overfor fortsatt motstand fra innenfor sin egen slekt i form av pågående opprør fra sin bror Harald.
Kongedømmets omfang
Kongedømmet dekket øyene nord i Irskesjøen og utenfor vestkysten av fastlandet Skottland. Spesifikt var dette:
Sirup
Sirup (norrøn sirop, fra arabisk شراب sharab, drikk, via latin siropus ) er i matlaging en betegnelse på flere flytende søtningsmidler som fremstilles av ulike råstoffer.
Lignende søtningsmidler fremstilles av annet plantemateriale, som sevjen fra visse trær. Særlig kjent er lønnesirup, som fremstilles av sevjen fra noen lønnetrær i Nord-Amerika. Også sevjen fra bjørk kan brukes til å fremstille et slikt søtningsmiddel. I USA er det en omfattende bruk av maissirup i næringsmiddelindustrien.
VM i bandy 2005
Bandy-VM 2005 ble arrangert i Russland mellom 30. januar og 6. februar. Det var det 25. verdensmesterskapet i bandy. I A-gruppen deltok seks lag, først ble det spilt en enkeltserie der alle lagene møttes en gang og de fire første lagene gikk til semifinale. B-gruppen besto av fem lag. Kampene ble spilt i Kazan i delrepublikken Tatarstan. Sverige ble verdensmestere for åttende gang, de beseiret Russland med 5-2 i finalen
BMW N73
N73B60
N73B60 har et sylindervolum på 6.0 liter (5 972 cm³) og leverer en effekt på 451 hk (327 kW) ved 6 000 omdreininger per minutt og et dreiemoment på 600 Nm ved 3 950 o/min.
Haglgevær
Konstruksjon
Den vanligste varianten er dobbeltløpet, med løpene enten side/side eller over/under. Løpet brekkes ned for ladning og oppspenning av hanen. På våpen med automatisk sikring vil denne også bli satt som «sikret». Et haglgevær har enten en avtrekker til hvert løp, eller enkel avtrekker og eventuell løpsvelger.
Hagle fås også kjøpt som halvautomat og pumpemekanisme. Man får også kjøpt våpen med både hagleløp og rifleløp, såkalte kombinasjonsvåpen.
Dobbeltløpet haglgevær - over og under (O/U)
Fordelen med et dobbeltløpet våpen er at det er klart til øyeblikkelig bruk for to skudd og hver av de to løpene kan ha forskjellig trangboringsgrad. De ulike løpene kan da dekke ulike skuddhold. Over/under er den vanligste hagletypen i Norge.
So You Think You Can Dance – Scandinavia
Audition
Nedre aldersgrense er 16 år, og har ingen øvre aldersgrense. Danseren kan enten bli sendt hjem, bli sendt rett til en workshop i Oslo, eller bli sendt til koreografirunden, der dommerne senere bestemmer om de går videre til workshopen, eller sendt hjem, etter en enkel hiphopkoreografi. Deltagerne kunne kun bruke musikk fra industriens fire store musikkselskaper; Universal Music, EMI, Warner Music eller Sony BMG. Auditionene ble holdt i Oslo, København og Stockholm.
Segismundo Casado
Segismundo Casado López (født 1893 i Nava de la Asunción, Segovia, død 1968 i Madrid) var en spansk offiser i Den andre spanske republikk under den spanske borgerkrig.
Aftartodoketisme
Aftartodoketisme (fra gresk αφθαρτος «uforgjengelig» og δοκειν «synes») var et teologisk kristologisk standpunkt som oppstod omkring år 500, og som forfektet at Kristus i sin menneskelighet ikke kan være av samme natur som vi, men at hans menneskelige natur var blitt forvandlet til å stemme overens med hans guddommelige natur.
Christian-Albrechts-Universität zu Kiel
Universitetet ble grunnlagt 5. oktober 1665 av hertug Christian Albrecht av Holstein-Gottorp i tilknytning til Kiel slott. Fra denne tiden, rett etter tredveårskrigen, stammer også ordspråket Pax optima rerum, «fred er det høyeste gode», i universitetets segl. Dikterne Jens Baggesen, Carsten Hauch og Johan Ludvig Heiberg har vært tilknyttet universitetet som forelesere.
La Huasteca-nahuatl
La Huasteca er en region som omfatter det nordlige Veracruz, sørlige san Luis Potosí nordvestlige Hidalgo og ett lite område nord i Puebla.
Lunden
Lunden finnes flere steder i Norge:
Nordkraft (bok)
Nordkraft er en roman av Jakob Ejersbo fra. Romanen ble filmatisert i.
Maria
Marias problemer bunner i et dårlig forhold til moren, kjæresten Asger og de generelle triste omgivelsene, som omslutter henne. Marias foreldre ble skilt da Maria var barn. Faren er dypt alkoholisert og får ikke ha kontakt med Maria av moren. Moren har funnet seg en ny mann og Maria og moren utvikler et meget negativt forhold til hverandre. På samme måte som med den nye stedfaren.
Steso-Thomas
Steso tar stoffer, fordi han er "sig selv", når han tar stoffene, mener han. Hans venner mener, at Steso ville være irriterende og uutholdelig å være sammen med, hvis han ikke tok stoffene. Men innerst inne er han et deilig menneske som har venner som holder av ham for den han er, og i bokens tredje del, Begravelsen, får man et annet syn på hans personlighet.
Steso mener selv, at meningen med livet hans er, å ha prøvd alle stoffer før han dør.
Cocaine Anonymous
Cocaine Anonymous (CA) er en selvhjelpsgruppe for kokainavhengige. Gruppen har nettopp blitt etablert i Norge. CA har sitt utspring i USA. Det er inspirert av tolvtrinnsprogrammet til Anonyme Alkoholikere. Det beskriver en ny måte å leve livet på for å komme seg ut av et avhengighetsproblem. Det består bl.a. av å innrømme at man har et problem, søke hjelp, foreta en selvransakelse og gjøre opp for seg der man ser at man har påført andre skade. En blir også anbefalt å dele sin historie og erfaring med andre rusmiddelavhengige slik at de også skal få håp om å komme seg ut av sin avhengighet.
Kokain – et økende problem
Kokain har i løpet av de siste årene blitt beskrevet som et «motedop» i mediene. EU sitt rapporteringsorgan, EMCDDA, har rapportert at kokain er et økende problem i Europa. Nå har altså de som ønsker å komme seg ut av avhengigheten, fått en mulighet for å møte og hjelpe hverandre. Gruppene finnes foreløpig bare i Oslo (per februar 2008). Et alternativ andre steder er å gå på NA-møter, som finnes over hele landet.
Caffè Aragno
Signaturen «En Dame» forteller at sønnen Sigurd og hustruen Suzannah Ibsen også frekventerte Caffè Aragno, men at de aldri oppholdt seg ved samme bord, noe som ga rom for løse spekulasjoner om ekteskapelig uvennskap. Slik var det ikke. De ønsket alle tre å nyte stillheten og avisene i alene.
Jødisk Nasjonalfond
Jødisk Nasjonalfond - Keren Kajemet LeYisrael, forkortet KKL-JNF, har i løpet av 110 år utviklet seg til å bli en global miljøleder og blitt den sentrale basen for samarbeid med landet og folket i Israel. Organisasjonen ble grunnlagt i 1901 i Basel i Sveits. Navnet Keren Kajemet LeYisrael er den hebraiske oversettelsen av navnet Jødisk Nasjonalfond. KKL-JNF har kontorer i ca. 40 land over hele verden, som samler inn penger primært til miljøarbeid i Israel.
Shokaku-klassen
Klassen var basert på «Hiryu», men var større og mer moderne med bedre pansring. Etter slaget ved Midway ble i tillegg tankene med drivstoff for flyene kapslet inn i betong for å unngå branner tilsvarende de som hadde ødelagt de japanske hangarskipene under slaget.
Negros Occidental
Todelingen av øya følger omtrent språkgrensen mellom cebuano og ilongo. Negros Occidental favner alle de ilongotalende delene, skjønt en del i nordøst er cebuanotalende.
Vraket i Eiebukta
Vraket i Eiebukta er et svært godt bevart skipsvrak i ferskvann langs kysten av Egersund som ikke har blitt datert, men antagelige er fra middelalderen.
Øks
Konstruksjon
En øks består av:
Historie
En bonde fikk en stenøks i garnet i Fiskumvannet på slutten av 1700-tallet, Fiskumøksa er anerkjent som den aller fineste stridsøks fra norsk yngre steinalder og den ble levert til Universitetets Oldsaksamling i 1853.
Järvsöfaks
Järvsöfaks er den eneste kaldblodshesten i Sverige som har vunnet over 10 millioner svenske kroner. Den ble også nominert til Årets hest i Sverige tre ganger (2003–2005) og tolv ganger til årets kaldblodshest (1998–2009). Den vant alle priser som en kaldblodhest kunne vinne, både i Sverige, Norge og Finland. Blant annet vant den Elitkampen, Svensk derby, Mjölkloppet, Svensk mesterskap (10 ganger), Norsk derby, Nordisk mesterskap, Tgn-sprinten og Trøndelagspokalen.
Benalla (Victoria)
Hovednæringsveiene i byen er servicebedrifter for jordbruksindustrien, turisme, en sponplatefabrikk og en ammunisjonsfabrikk.
Khalilou Fadiga
I 2000 returnerte han til Frankrike, og fortsatte sin karriere i AJ Auxerre. Her ble han i tre år før han reiste til den italienske klubben Inter sommeren 2003. Han ble frigitt fra kontrakten med Inter etter et år på grunn av at han hadde problemer med å spille seg inn på laget, og at det ble oppdaget at han hadde hjerteproblemer.
Saab 9000
Historie
Saab 9000 ble første gang solgt som årsmodell 1985 med ett motoralternativ; firesylindret, to liter, turbo og 175 hk. Året etterpå ble samme motor introdusert uten turbo. I løpet av 1988 ble modellen 9000 CD introdusert. Den hadde sedankarosseri, var litt lengre og var til å begynne med kun utstyrt med turbomotor. I 1990 kom det en 2,3-litersmotor som et alternativ. I begynnelsen bare uten turbo (150 hk), men året etter med fulltrykksturbo på 200 hk. Fra 1994-modellen med lavtrykksturbo på 170 hk. 1994 kom også med en ny motor på 2,0 l med turbo. Med en 200 hk motor ble Saab 9000 solgt som en såkalt «Aero» i 1991, en ekstra sportslig modell med mye utstyr.
Sahariske metaskjold
Strengt tatt er navnet Øst-Sahara-skjoldet ofte avgrenset til en overflateformasjon (skjold) som utgjør Uweinat-massivet i grenseområdene mellom Sudan, Libya og Egypt (mørk brun på kartet). Tidligere navn har omfattet Nil-kratonet (Rocci, 1965), Sahara-Kongo-kratonet (Kroner, 1977), Øst-Sahara-kratonet (Bertrand & Caby, 1978), og Sentral-sahariske skyggekraton (Black and Liegeois, 1993).
Tharu
Andel av Nepals befolkning, antall
Tharu er offisielt anerkjent som en nasjonal minoritet i Nepal, anslått til å utgjøre 6,6% av befolkningen. Ut fra dette skal gruppen være på mellom 1,5 og 2 millioner. (Folketellingen i 2001 kom til at antallet var 1 533 879.)
Kodari
Samferdsel
Kodari er dårlig utbygd fra et turistsynspunkt, med liten og dårlig hotellkapasitet, osv. Byen er likevel et turistmål for vestlige turister som drar dit for å gå ut på brua og se grensa mot Kina.
Tharu
Kultur og religion
De har innslag av tradisjonell religion, buddhisme og hinduisme, uten å dyrke verken den nepalske formen for hinduisme eller den indiske formen som er typisk for de store indisk-kulturelle folkegruppene i Tarai. Kastevesen var tradisjonelt ikke utbredt før i ny tid, under innflytelse av hinduismen.
Tharu-folket og madhesiene i det østlige Tharai
I vid forstand regnes både tharu-folket og andre urbefolkninger med til madhesi-folket i Tharai. I snever forstand regnes madhesi spesielt som indisk-kulturelle hinduer.
American Hockey League
Eastern Conference
Atlantic Division:
Humanistisk jødedom
Historie
Vi har kjent til sekulære jøder i mange århundre, og jøden Elisha ben Abujá, som levde omkring år 100, regnes av mange som den første sekulære jøden. I århundrene som fulgte deretter var derimot ikke sekulære jøder noe særlig vanlig syn, inntil renessansen dukket opp på 1400-1600-tallet. Det var på denne tiden humanismen regnes som grunnlagt, og det var nå den sekulære jødedommen for alvor skulle på fotfeste. På 1800-tallet, ca. 200 år etter at renessansen var over, spredte sekularisme og ikke-teisme seg igjen sterkt innenfor de jødiske kretser. Blant lederne og aktivistene omkring slutten av 1800-tallet og begynnelsen av 1900-tallet som bidro mest til utbredelse av humanistisk jødedom, finner vi Ahad Ha`am, Simon Dubnow og Chaim Zhitlovsky. Den nåværende humanistisk/jødiske bevegelsen grunnlagt i 1963 av Rabbin Sherwin T. Wine. Ideen om "humanistisk jødedom" vakte stor interesse blant sekulære jøder, noe som skulle resultere i større popularitet og global utbredelse.
Society for Humanistic Judaism
Mange humanistiske jøder er organisert i Society for Humanistic Judaism. Organisasjonen arbeider for å fremme og bevare de humanistiske idealene i jødedommen og organisere jøder med humanistisk syn på livet.
Salustios
Identitet
Han må ikke forveksles med historikeren Gaius Sallustius Crispus.
Fylkesvei 7510
Frem til 2019 hadde veien betegnelsen fylkesvei 632.
Artemis Fowl
Artemis Fowl er en romanserie for barn og ungdom skrevet av den irske forfatteren Eoin Colfer (uttales Owen). Serien handler om det unge forbrytergeniet Artemis Fowl den andre, som har oppdaget et underjordisk samfunn. Serien består av 8 bøker.
Vladimir
Demografi
Befolkningsutvikling: ! År || Folketall || Kilde
Plantevern
Dagens system
Detaljer om hvilken avgiftsklasse hvert plantevernmiddel er plassert i, står på etiketten til hvert middel. Om en ønsker mere detaljer om helse– og/eller miljørisiko, så finner en dette i Sikkerhetsdatabladet, som skal være lett tilgjengelig for brukeren, eventuelt de ansatte og førstehjelppersonell. Det er normalt ikke lov til å bruke profesjonelle preparater, altså de i avgiftsklasse 1, 2, 3, 4 og 5, i hobbyhager og på stueplanter, men en kan allikevel få tillatelse av Mattilsynet i enkelte tilfeller.
People’s Choice Awards
Showets skaper heter Bob Stivers. Rangeringer for den årlige begivenheten toppet seg i 1977 da den tredje People's Choice Awards tiltrakk seg cirka 35,3 millioner seere som blant annet bevitnet at skuespiller Farrah Fawcett vant tittelen som «Favorite Female TV Star», og Star Wars vant innen kategorien «Beste bilde i film».
Defense Distinguished Service Medal
Forholdet til andre utmerkelser
Defense Distinguished Service Medal er felles for alle forsvarsgrener og rangerer som den fremste fortjenstmedalje i USAs forsvar. Bare Medal of Honor og de enkelte forsvarsgreners fremste utmerkelser for heltemot, Distinguished Service Cross (hæren), Navy Cross (sjøforsvaret) og Air Force Cross (luftforsvaret), rangerer foran Defense Distinguished Service Medal. De tre forsvarsgrenene og enkelte andre har egne fortjenstmedaljer som rangerer etter Defense Distinguished Service Medal: Army Distinguished Service Medal, Navy Distinguished Service Medal, Air Force Distinguished Service Medal, Homeland Security Distinguished Service Medal (som har erstattet Transportation Distinguished Service Medal) og Coast Guard Distinguished Service Medal.
Nordmørgata (Oslo)
Eneste adresse er nr. 4. Den ble oppført som leiegård i 1899 og rehabilitert av OBOS i 1988. Den tilhører Nordmørgata borettslag.
Autódromo do Estoril
Estoril ble et populært løp på F1-kalenderen. Det var flere kjente øyeblikk på banen, som da tre ganger verdensmester Ayrton Senna vant sitt første løp i 1985, Nigel Mansells beryktede sort flagg-episode etter et sammenstøt med Senna i 1989, Jacques Villeneuves forbikjøring av Michael Schumacher på utsiden i den siste svingen i 1996 og Riccardo Patrese som ble kastet i luften på start- mål langsiden i 1992.
Ohms lov
Georg Ohms undersøkelser
Ohm gjorde sitt arbeid vedrørende elektrisk motstand i årene 1825 og 1826, og publiserte sine resultater 1. mai 1827 som boken Die galvanische Kette, mathematisch bearbeitet («Den galvanisk krets undersøkt matematisk»). Her var han inspirert av Joseph Fouriers arbeid med varmeledning i den teoretiske delen av arbeidet. For eksperimentene bruket han opprinnelig Voltasøyler, men senere gikk kan over til termoelementer som utgjorde en mer stabil spenningskilde. (På grunn av stabil indre motstand og konstant spenning). Han brukte et galvanometer for å måle strømmen, og visste at spenningen mellom klemmene til termoelementet var proporsjonal med temperaturen i elementet. Deretter tilkoblet han testledninger av varierende lengde, diameter og materiale for å få en sluttet krets for å utføre målinger på. Han fant at måledataene kunne modelleres gjennom ligningen:
Moderne forskning
Ohms lov får med innføring av begrepet impedans, som har med frekvensavhengige fenomener i vekselstrømskretser å gjøre, også gyldighet i kretsanalyser av denne typen. Moderne utvikling i elektromagnetisk teori og kretsteori gjør ikke Ohms lov ugyldig, forutsatt at loven blir anvendt innenfor sitt gyldighetsområde.
Kretsanalyse
Måleenheten for spenning er Volt (V) og er et uttrykk for elektrisk potensialforskjell i en elektrisk krets. Potensialforskjellen gjelder mellom to punkter i et elektrisk felt. Strømstyrke eller ofte bare kalt «strøm» måles i ampere (A) og er et uttrykk for nettoflyten av ladninger gjennom et ledertverrsnitt per tidsenhet. Om det går 1 A gjennom en leder vil det si at en ladningsmengde på 1 Coulomb (C) passerer et ledertverrsnitt per sekund. Motstanden eller resistansen måles i ohm (Ω) og er definert ut fra enhetene Volt og ampere slik: Om det i en leder påtrykkes en spenning på 1 V og den fører en strømstyrke på 1 A, er motstanden 1 Ω. Altså brukes Ohms lov for å definere motstand. Motstanden i en leder er avhengig av materialets resistivitet som er en materialegenskap, samt av tverrsnittet (arealet) og lengde av lederen.
Reaktive kretser med vekselstrøm
En elektrisk spole er et elektrisk kretselement der en leder er viklet opp, omtrent som sytråd på en trådsnelle. Spolen har to terminaler som kan tilknyttes en elektrisk krets. Denne vil kun ha resistivitet om den leder likestrøm, men med vekselspenning kommer det en egen motstand i tillegg som kalles induktiv reaktans. En kondensator er et annet kretselement som består av to tynne deler av metallfolie med et isolasjonsmedium imellom. Hver av metallfoliene er tilknyttet en terminal som kan tilkobles en ytre elektrisk krets. Om en tilknytter en kondensator til en likestrømkrets virker den som et brudd i kretsen, derimot om den tilknyttes vekselspenning går det elektrisitet gjennom den. Kondensatoren har i en slik krets en motstand som også kalles reaktans (kapasitiv reaktans).
Andre versjoner av Ohms lov
hvor E er en vektor for det elektriske feltet med enheten volt per meter (som er analog med U i Ohms lov), J som er en vektor for strømtettheten som måles i ampere per arealenhet (analogt til I i Ohms lov), og ρ som er resistiviteten med enhet av ohm·meter (som er analogt med R i Ohms lov). Ligningen over er noen ganger skrevet som J = σ E, der σ er ledningsevne som er den inverse verdien av ρ.
Audi F103
Teknisk utstyr
Innsidemotertte skivebremser ble også benyttet på denne bilen, som var fortsatt uvanlig i mellombilsegmentet på den tiden. Bakbremsene var av den mer konvensjonelle trommelkonfigurasjonen.
Presteskap
Organiseringen av presteskapet, hvilke oppgaver de utfører og deres status i forhold til andre troende varierer mellom de forskjellige religioner. De er vanligvis ansvarlige for ritualer ved livets milepæler, som for eksempel dåp, omskjæring, konfirmasjon, ektevigsel og begravelse.
Huckleberry Finn
Etterliv
Andre forfattere har nyskrevet historien sett fra synsvinkelen til Hucks far og Jims kone.
Romanen er filmet en lang rekke ganger siden den første stumfilmversjonen Huck and Tom i 1918, med Robert Gordon i rollen som Huck. Her er et utvalg:
Kjetil Tefke
Kjetil Tefke (født 17. januar 1976) er en norsk skuespiller, sanger og danser.
Han har siden 1995 deltatt i en rekke norske underholdningsprogrammer, som sanger, danser, skuespiller og underholdningsartist.
I 2006 ledet han dansekonkurransen Dansefeber på TVNorge sammen med Henriette Lien.
Russlands historie
De ulike regjeringene på 1800-tallet reagerte på forventninger om modernisering med en blanding av halvhjertede reformer og undertrykkelse av politisk motstand. Livegenskapet ble opphevet i 1861, men endringen slo uheldig ut for bøndene og bidro bare til å forsterke kravene om radikale reformer. Mellom livegenskapets opphevelse og første verdenskrig sørget Stolypin-reformene, en ny grunnlov i 1906 og en ny Statsduma for at det politiske og økonomiske systemet i Russland ble endret, men tsarene ville likevel ikke gi slipp på sin autokratiske makt.
Etter kommunismens fall ble Russland en føderativ republikk, som ble anerkjent som Sovjetunionens etterfølger. Landet mistet imidlertid statusen som supermakt, på grunn av store vanskeligheter med å få etablert et stabilt, post-kommunistisk styresett og økonomi. Den sovjetiske planøkonomien ble i 1990-årene erstattet med et system som inneholdt elementer av kapitalisme og markedsøkonomi, ofte med et brutalt resultat. Dagens Russland har arvet mange politiske og sosiale trekk fra tsartiden og sovjettiden.
Kievriket
Navnet «Russland», sammen med det finske «Ruotsi» og det estiske «Rootsi», knyttes av noen forskere til det svenske stedsnavnet Roslagen. Opphavet til Rus og de avledede former er omdiskutert, og andre knytter det til slaviske eller iranske røtter.
Vittorio Storaro
Hans første film som kinematograf, etter mange år som kameraoperatør, var Giovinezza, Giovinezza (Youthful, Youthful) i 1968. Han har siden jobbet med mange innflytelsesrike filmregissører, især Bernardo Bertolucci, som han har hatt et langt samarbeid med, i tillegg til Francis Ford Coppola og Warren Beatty.
Russlands historie
Ivan den grusomme
I den senere delen av regjeringstiden delte Ivan riket i to. I delen kalt opritsjnina stod Ivans menn for en blodig utrenskning der adelens makt ble knust. Denne kampanjen kulminerte i Massakren i Novgorod i 1570. Urolighetene, i kombinasjon med militære tap, epidemier og dårlige avlinger svekket Russland i så stor grad at Krim-tartarene kunne herje det sentrale Russland og brenne ned Moskva i 1571. I 1572 oppgav Ivan systemet med opritsjnina.
Smuta – Den store urotiden
Dødsfallet til Ivans barnløse sønn Fjodor ble etterfulgt av en tid med borgerkriger kjent som den store urotiden (russisk: smutnoje vremja) fra 1606 til 1613. Ekstremt kalde somrer fra 1601-03 ødela avlingene, noe som førte til hungersnød og at samfunnet gikk i oppløsning. Styret til Boris Godunov endte i kaos, med borgerkrig i kombinasjon med utenlandske invasjoner. Dette førte til at mange byer ble ødelagt og at flere landområder ble nesten forlatt. Polen-Litauen så da sitt snitt til å invadere Russland, og erobret Moskva. Der ble «Falske Dmitrij» innsatt på tronen, og senere ble også den polske prinsen Władysław IV Vasa innsatt som tsar. Befolkningen i Moskva gjorde opprør mot polakkene, men opprøret ble slått ned og byen ble satt fyr på.
Krisen førte til en nasjonal oppstand mot invasjonen, og høsten 1612 gikk en frivillig hær under ledelse av Kuzma Minin og Dimitrij Pozjarskij til motangrep. Dette førte til at de utenlandske styrkene ble drevet ut av hovedstaden.
Riket utvides (1725–1825)
Napoléon Bonaparte erklærte krig mot Russland, og gikk til angrep på landet i 1812. Felttoget ble en katastrofe, og i den russiske kulden døde de franske soldatene i hundretusentall. Da de franske styrkene trakk seg tilbake forfulgte Aleksander dem inn i Sentral- og Vest-Europa og kom helt til Paris. Etter Napoleons nederlag ble Aleksander kjent som «Europas redningsmann», og han fikk stor innflytelse på Wienerkongressen i 1815. Her ble også Aleksander gjort til monark i Kongress-Polen.
Selv om Russland kom til å spille en ledende politisk rolle i Europa over de neste hundre årene gjorde det at landet holdt fast ved livegenskapet at den økonomiske fremgangen uteble. Mens Vest-Europas økonomiske vekst økte sterkt under den industrielle revolusjonen ble Russlands økonomi hengende lenger og lenger bak, noe som førte til nye problemer for keiserriket.
Nikolaj I og dekabristopprøret
Tsaren ble etterfulgt av sin yngre bror Nikolaj I (1825–1855), som begynte regjeringstiden med å slåss mot et opprør. Bakgrunnen for opprøret lå i Napoleonskrigene, der russiske offiserer på oppdrag utenlands tok til seg liberale idéer fra Vest-Europa. I dekabristopprøret i 1825 ønsket en gruppe liberale adelige og offiserer å innføre et konstitusjonelt monarki med Nikolajs bror som monark. Opprøret ble enkelt slått ned, og førte til at Nikolaj gikk bort fra tilnærmingen til Vesten og heller forfektet slagordet «autokrati, ortodoksi og narodnost» (narodnost betyr noe slikt som nasjonalitetsfølelse).
Nihilisme
På 1860-tallet oppstod det en bevegelse i Russland kjent som nihilisme. Begrepet ble introdusert av Ivan Turgenev, i romanen Fedre og sønner. Nihilismen gikk ut på at statlige institusjoner og lover måtte bygges ned, da disse var kunstige og ødeleggende. Mange russiske liberale var også misfornøyde med hva de mente var tomt prat hos intelligentsiaen, og sjokkerte det russiske samfunnet da de satte spørsmålstegn ved samfunnets bestående verdier.
Nikolaj II og nye revolusjonære bevegelser
I oktober 1905 gikk Nikolaj motvillig med på å undertegne oktobermanifestet, som sørget for opprettelsen av et parlament, Dumaen. Stemmeretten ble utvidet, og Dumaen fikk retten til å underkjenne alle nye lover. De moderate grupperingene var fornøyd med det nye systemet, mens sosialistene mente at innrømmelsene ikke gikk langt nok og forsøkte å organisere nye streiker. Mot slutten av 1905 så man imidlertid en splittelse i de revolusjonæres rekker, og tsarens stilling var foreløpig trygg.
Kollektivisering, hungersnød og tvangsarbeid
I 1928 foreslo Stalin den første femårsplanen. Myndighetene gav dermed opp NEP-politikken, samtidig som femårsplanene la opp til en rask oppbygning av tungindustrien. Produksjonen av forbruksvarer ble kraftig nedprioritert. For første gang i historien kontrollerte staten nå alle deler av økonomien.
Femårsplanen førte imidlertid med seg gode resultater på andre områder enn i landbrukssektoren. Russland var på mange måter Europas fattigste land før bolsjevikrevolusjonen, men opplevde under Stalin en voldsom vekst i industriproduksjonen. Industrialiseringen av Sovjetunionen gikk langt fortere enn hva den hadde gjort i Tyskland på attenhundretallet og i Japan på starten av nittenhundretallet.
Khrusjtsjov og Brezjnev
I maktkampen i Sovjetunionen etter Stalins død i 1953 tapte Stalins fraksjon. Nikita Khrusjtsjov ble Sovjetunionens nye leder, og konsoliderte sin stilling i en tale til den tyvende sovjetkongress i 1956 der han kritiserte Stalins forbrytelser. Khrusjtsjov satt frem til 1964, da han ble kastet fra makten av Leonid Bresjnev og Nikolaj Podgornyj. Sammen med Aleksej Kosygin dannet disse et nytt lederskap. Brezjnev ble etter hvert Sovjetunionens sterke mann, og gjenopptok Stalins linje med fokus på tungindustri. Han forsøkte også å myke opp forholdet til USA, blant annet gjennom Salt-avtalene. Økonomien i Sovjetunionen stagnerte imidlertid under Brezjnev, noe som førte til folkelig misnøye mot statsledelsen.
Dansefluer
Utseende
Beina er temmelig kraftige. Hos underfamilien Hemerodromiinae er frambeina omdannet for byttefangst, med forhoftene sterkt forlenget. Ofte er et eller flere fotledd (tars) fortykket. En del arter har rekker av flate, opprettstående skjell langs beina som får disse til å se mye større ut.
Vingene er veldig variable i formen, ofte lange og slanke, men noen arter, som hannene av Empis borealis og hunnene av Rhamphomyia marginata, har svært brede vinger. Bakkroppen er mer eller mindre kjegleformet, hos hunnene ender den i en spiss mens hannene ofte har store, innviklet oppbygde ytre kjønnsorganer.
Inga Juuso
Liv og virke
Hun jobbet for Kultur i Troms fra 1999 i samarbeid med ledende jazzmusikere som Steinar Raknes (i den plateutgivende duetten Skáidi), Håkon Mjåset Johansen og Jørn Øien. Hennes egen Inga Juuso Group har eksistert siden 2003. Hun var skuespiller i Kautokeino-opprøret (film) samt joikmedvirkende på utgivelser med joikfusion-orkesteret Orbina. Sammen med Bárut vant hun Spellemannprisen 2011 i åpen klasse for albumet Bálggis.
Colin Mochrie
Colin Andrew Mochrie (født 30. november 1957) er en skotskfødt canadisk skuespiller og improvisasjonskomiker. Han har over 25-års erfaring som utøvende artist og er videre kjent for sine etterligner av skuespilleren Craig T. Nelson, sine sketsjer i flere tv-reklamer samt sitt lange samarbeid med komikerkollega Ryan Stiles. Colin Mochries kreative ansikt blir også hyppig brukt blant animatører i animasjonsfilmer som blir spredt rundt på internett.
Fra 2000 til 2003 hadde Colin Mochrie og skuespillerkona Debra McGrath (som han giftet seg med i 1989) karakterstemmene til barne-serien Seven Little Monsters. I 2006 hadde han hovedrollen i tv-serien Getting Along Famously, samt at han var med i improvisasjonsserien Drew Carey's Green Screen Show på WB Television Network. Mochrie slo seg også sammen med Brad Sherwood, kjent fra Whose Line og Drew Carey's Green Screen Show, hvor de turnerte rundt i Nord-Amerika og hadde forestillinger med klassiske improvisasjonsleker fra tidligere tv-programmer.
Acacia Avenue
Allerede i 1919 brukte forfatteren H.C. McNeile gatenavnet og bebyggelsen i en oppdiktet «Acacia Avenue» som en motsetning til arbeiderstrøket «Culman Terrace», som ble omtalt som «en lang, rett vei mellom to rader av små, kjedelige hus. Alle husene var like, med en liten hageflekk mellom inngangdøra og porten». Hovedpersonen gjør det klart at de som bor i Acacia Avenue ikke går på besøk til dem i Culman Terrace, som ligger to gater lengre nede.
1. divisjon fotball for kvinner 2005
1. divisjon fotball for kvinner 2005 besto av ti lag. Første serierunde ble spilt 23. april, mens siste serierunde ble spilt 1. oktober.
Johan Ernst Gunnerus
Teolog og naturforsker
Den 30. juni 1758 ble han utnevnt av kong Frederik IV til biskop i Trondhjems stift. Dette stiftet omfattet hele det nordlige Norge, fra Romsdal i sør til den russiske grense i nord. En visitasreise kunne ta flere måneder.
Gunnerus' hyrdebrev fra 1758
Umiddelbart etter at han tiltrådte som biskop i 1758, sendte Gunnerus et hyrdebrev på 40 sider til prestene i «Tronhjems Stift». Skriftet viser at han som teolog var påvirket av tidens filosofiske tanker, men han sto helt på den kristne rettroenhetens grunn. Han åpnet imidlertid for fornuftens innflytelse på sin teologiske tenkning. Dette hyrdebrevet var spesielt ved at det ikke kun befattet seg med teologiske tema. Han oppmuntret prestene til å dyrke vitenskapene ved siden av teologi og filosofi. Han skrev at det hadde vært – og fortsatt var – lærde menn i Trondhjems by og stift, og listet opp en rekke forfattere født eller bosatt i byen eller stiftet, med en oversikt over deres skrifter. I hyrdebrevet skrev han også om et vitenskapelig selskap han ønsket å opprette. Han inviterte prestene til å ta del i dette selskapet. For å bli medlem, måtte man ha utgitt eller meddelt en prøve på sin innsikt i et vitenskapelig emne. Slik utdypet han hva selskapet i hovedsak skulle beskjeftige seg med: «Oratorie, Poêsie, den naturlige og anden Historie, Physik, de naturlige Tings Hensigt og Guddommelige Øjemærke, Oeconomie, Psychologica Empirica og andre Ting, som, og for saa vidt, de lader sig afhandle på en smuk og behagelig Maade, og ikke overstiger fornuftige Ustuderedes Horizont, bliver derudi vort Øjemerke». Hyrdebrevet ble oversatt til tysk året etter, og var da utvidet og klargjort noe, her ble også naturvitenskapene nevnt blant vitenskapene prestene burde sette seg inn i.
Stiftelse av Det Kongelige Norske Videnskabers Selskab
I 1760, to år etter at han ble utnevnt til biskop, opprettet Gunnerus Det Trondhiemske Selskab sammen med historikerne Peter Frederik Suhm og Gerhard Schøning. Alle tre hadde stiftet bekjentskap med lærde selskaper tidligere. Det Trondhiemske Selskab fikk, gjennom kongelig stadfestelse av statuttene, sitt nåværende navn i 1767: Det Kongelige Norske Videnskabers Selskab. Det var Gunnerus som var drivkraften i Selskabet, og han opparbeidet seg internasjonal anerkjennelse med sine publikasjoner. Den svenske botanikeren Carl von Linné var én av dem som omtalte hans forskning i rosende ordelag. Som naturforsker utgav Gunnerus en rekke avhandlinger og artikler i Det Kongelige Norske Videnskabers Selskabs Skrifter, innenfor zoologi, botanikk og mineralogi. Det Trondhiemske Selskab begynte utgivelsen av denne skriftserien i 1761. Allerede i første bind hadde Gunnerus flere naturvitenskapelige artikler, i tillegg til én om sjelens udødelighet og en om Salomos prediken. De naturvitenskapelige artiklene handlet om mineraler i Nordland og Finnmark; om havhesten; om noen «Lom-artede Fugle» og om uår og misvekst i Trøndelag.
International Society for Human Rights
International Society for Human Rights/Internationale Gesellschaft für Menschenrechte har særlig lagt vekt på menneskerettighetsbrudd i østblokklandene i Europa, særlig under den kalde krigen, og overvåket religionsfrihet i land som Vietnam og Kina.
Lauvsnes
Beliggenhet og kommunikasjon
Rett nord for Lauvsnes ligger Lauvøya. Lauvøya har fastlandsforbindelse via broa over Eiansundet, som ligger 4 km nord for Lauvsnes sentrum.
Samfunnsliv
På Lauvsnes finnes dagligvarehandel, postkontor, banktjenester, taxi, frisør, vaskeri, blomster- og gavebutikk samt jernvare- og trevarehandel.Blant bedriftene som har tilhold på Lauvsnes finner vi blant annet Folla Maritime Service, AQS , Havbruksparken Midt-Norge , Namdal Rensefisk og Nordmo Hus Snekkerservice AS. Her finner vi også Lauvsnes kraftverk. Flatanger Kommunehus med kommuneadministrasjonen ligger på Lauvsnes.
Tusenårssted
Flatanger Kommunes tusenårssted er møteplassen på Stranda på Lauvsnes. Stedet ble valgt ut fordi det de siste hundre årene har vært en av de største møteplassene i kommunen, med handelsvirksomhet og dampskipanløp.
Lincoln Continental
1980-81
Modellspektret ble litt mer forvirrende ved at det var fire modeller med to forskjellige hjulavstander som bar navnet Continental. Det var også en ny type Continental, en firedørs Mark VI.